Þetta vopn er kosningarétturinn . Áfengisfrumvarpið verður að viðmiði sama hvaða mál menn ræða og Helgi í Góu hnýtir unga Sjálfstæðismenn eina við það þótt þingmenn úr Viðreisn , Pírötum og Bjartri framtíð séu meðal flutningsmanna . Enn má spyrja : Hvers vegna eru aðeins Sjálfstæðismenn nefndir til sögunnar ? Það ætti að vera sérstakt stjórnmálafræðilegt rannsóknarefni að greina umræðurnar um lokun vínbúða ríkisins . Greiningin mundi örugglega gefa aðra mynd af málinu en þá einföldun sem oftast er kynnt í umræðum .